Ludi Saeculares (17 a.C.n.)

Ludi Saeculares (Graece ) primum sub hoc nomine a die 31 Maii 17 a.C.n. usque ad diem 3 Iunii celebrati sunt, iussu principis Augusti. Ille in ludis quos "Saeculares" appellavit se restituere praetendit seriem ludorum Terentinorum anno 456 a.C.n. coeptam. Praesides ludorum fuerunt Augustus ipse et M. Agrippa. In commentario cuius titulus est  princeps sic refert: "Pro conlegio XVvirorum magister conlegii, collega M. Agrippa, ludos saeclares C. Furnio C. Silano cos. feci."

Ludi studio C. Atei Capitonis ordinati sunt. Augustus se inspiratione Oraculi Sibyllini cuiusdam motum esse adseveravit; cuius textum (incipit "") praebet Zosimus in Historia nova. Quindecimviri Sacris Faciundis qui de his ludis operam dederunt in inscriptione CIL VI 32323 sic enumerati sunt:
XV·VIR·ADFVERVNT·IMP·CAESAR·M·AGRIPPA·Q·LEPIDVS·POTITVS·MESSALLA·C·STOLO·C·SCAEVOLA·C·SOSIVS
C·NORBANVS·M·COCCEIVS·M·LOLLIVS·C·SENTIVS·M·STRIGO·L·ARRVNTIVS·C·ASINIVS·M·MARCELLVS·D·LAELIVS
Q·TVBERO·C·REBILVS·MESSALLA·MESSALLINVS

 Fontes 
 Res gestae Divi Augusti 22.2
 Horatius, "Carmen saeculare"
 Tacitus, Annales 11.11
 Zosimus, Historia nova liber 2 ad initium (versio)
 Censorinus, De die natali 17.7-15
 Inscriptio de ludis hoc anno celebratis (Textus)

 Bibliographia 
 "Ludi Saeculares" in  2a ed. pp. 716-717

 Beth Severy, Augustus and the Family at the Birth of The Roman Empire (Londinii: Routledge) pp. 57-59 

Categoria:Ludi Saeculares
Categoria:17 a.C.n.
Categoria:Augustus
Categoria:Marcus Vipsanius Agrippa
Categoria:Quintus Horatius Flaccus